CELEX: 62012TA0476
Language: el
Date: 2014-12-11 00:00:00
Title: Υπόθεση T-476/12: Απόφαση του Γενικού Δικαστηρίου της 11ης Δεκεμβρίου 2014 — Saint-Gobain Glass Deutschland κατά Επιτροπής [ «Πρόσβαση στα έγγραφα — Κανονισμός (ΕΚ) 1049/2001 — Κανονισμός (ΕΚ) 1367/2006 — Έγγραφα σχετικά με τις εγκαταστάσεις της προσφεύγουσας στη Γερμανία οι οποίες εντάσσονται στο σύστημα εμπορίας δικαιωμάτων εκπομπής αερίων θερμοκηπίου — Μερική άρνηση προσβάσεως — Περιβαλλοντικές πληροφορίες — Άρθρο 6, παράγραφος 1, δεύτερη περίοδος, του κανονισμού 1367/2006 — Εξαίρεση για λόγους προστασίας της διαδικασίας λήψεως αποφάσεων — Έγγραφα προερχόμενα από κράτος μέλος — Εναντίωση κράτους μέλους — Άρθρο 4, παράγραφοι 3 και 5, του κανονισμού 1049/2001» ]

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/33
            
         Απόφαση του Γενικού Δικαστηρίου της 11ης Δεκεμβρίου 2014 — Saint-Gobain Glass Deutschland κατά Επιτροπής
   (Υπόθεση T-476/12) (1)
   
   ([«Πρόσβαση στα έγγραφα - Κανονισμός (ΕΚ) 1049/2001 - Κανονισμός (ΕΚ) 1367/2006 - Έγγραφα σχετικά με τις εγκαταστάσεις της προσφεύγουσας στη Γερμανία οι οποίες εντάσσονται στο σύστημα εμπορίας δικαιωμάτων εκπομπής αερίων θερμοκηπίου - Μερική άρνηση προσβάσεως - Περιβαλλοντικές πληροφορίες - Άρθρο 6, παράγραφος 1, δεύτερη περίοδος, του κανονισμού 1367/2006 - Εξαίρεση για λόγους προστασίας της διαδικασίας λήψεως αποφάσεων - Έγγραφα προερχόμενα από κράτος μέλος - Εναντίωση κράτους μέλους - Άρθρο 4, παράγραφοι 3 και 5, του κανονισμού 1049/2001»])
   (2015/C 034/37)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Saint-Gobain Glass Deutschland GmbH (Άαχεν, Γερμανία) (εκπρόσωποι: S. Altenschmidt και C. Dittrich, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς οι P. Costa de Oliveira και H. Krämer, στη συνέχεια οι H. Krämer και M. Κωνσταντινίδης)
   
      Αντικείμενο
   
   Αίτημα ακυρώσεως, αφενός, της σιωπηρής αποφάσεως της Επιτροπής της 4ης Σεπτεμβρίου 2012, καθώς και, επικουρικώς, της σιωπηρής αποφάσεως της Επιτροπής της 25ης Σεπτεμβρίου 2012, και, αφετέρου, της αποφάσεως της Επιτροπής της 17ης Ιανουαρίου 2013, με την οποία δεν επιτράπηκε η πρόσβαση της προσφεύγουσας στον κατάλογο που διαβίβασε η Ομοσπονδιακή Δημοκρατία της Γερμανίας στην Επιτροπή στο πλαίσιο της διαδικασίας που προβλέπεται στο άρθρο 15, παράγραφος 1, της αποφάσεως 2011/278/ΕΕ της Επιτροπής, της 27ης Απριλίου 2011, σχετικά με τον καθορισμό ενωσιακών μεταβατικών κανόνων για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 130, σ. 1), στο μέτρο που το έγγραφο αυτό περιέχει πληροφορίες για ορισμένες εγκαταστάσεις της προσφεύγουσας στη Γερμανία, όσον αφορά τις προκαταρκτικές κατανομές, καθώς και τις δραστηριότητες και τα επίπεδα ικανότητας σε σχέση με τις εκπομπές διοξειδίου του άνθρακα (CO2) για τα έτη 2005 έως 2010, την αποτελεσματικότητα των εγκαταστάσεων και τα ετήσια δικαιώματα εκπομπής αερίων που κατανεμήθηκαν προσωρινά για την περίοδο 2013 έως 2020.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει τη Saint-Gobain Glass Deutschland GmbH στα δικαστικά έξοδα.
            
         
      (1)  ΕΕ C 9 της 12.1.2013.